Ribe, d. 20. september 2024

**REFERAT   
Bestyrelsesmøde for RAMS**

**Torsdag d. 19. september 2024 kl. kl. 19.00**

**Ribe Stift, Korsbrødregade 7, 6760 Ribe  
Landemodesalen**

**Afbud: Lise Hindsholm, Lise Høgh, Nina Bisgaard  
Thomas er stoppet i bestyrelsen.**

**Dagsorden:**

1. ***Velkomst****Lone byder velkommen og fortæller, i anledning af det forestående menighedsrådsvalg, en anekdote om, hvordan kirken kan være et meningsfyldt modspil til det moderne samfund og hvordan RAMS kan tænkes ind i den sammenhæng.  
   Der informeres kort om, at FU og medarbejderne netop har holdt afsked med Peter Søgaard, som nu er fuldtidspræst i Sneum-Tjæreborg Sogn. Vi ønsker Peter god vind fremover i den nye stilling. I Peters sted har vi ansat Louise Lykke Aggerbeck som vikar frem til årsskiftet.*
2. ***Godkendelse af dagsorden****Dagsordenen godkendes*
3. ***Status regnskab 2024*** *Thomas gennemgår regnskabet.   
   Der spares ca. 200.000,- i forhold til Peters løn, for den periode, hvor han har været lånt ud.  
   Obs på følgende poster:  
   Porto: Der er brugt knap 25.000  
   EDB-omkostninger: Overforbrug skyldes forkert postering. Dette rettes hurtigst muligt.   
   Huslejen stiger med 1500,- pr. måned.  
   Undervisning: Overforbrug skyldes budgetteringer i 2023, hvor regningerne først er betalt i 2024.  
   Det forventes at vi går ud med et underskud på højst 100.000,-. Der er budgetteret med et underskud på 200.000,-.*
4. ***Ansættelse af ny teologisk medarbejder***

*Vi har haft et konstruktivt møde med Elof i starten af august, hvor det blev besluttet at slå koldt vand i blodet i forhold til en nyansættelse. Det er vigtigt, at vi finder den rette person med de rette kompetencer. RAMS har brug for en teologisk sparringspartner, som også er i stand til at påtage sig opgaver ud af huset med skoleklasser, deltagelse i salmesangs-arrangementet mm. Vi skal mødes med Elof igen i starten af oktober, og forventer herefter at kunne slå en stilling op, gerne i samarbejde med stiftet, så det er muligt at supplere stillingen som teologisk konsulent med en præstestilling i stiftet. Det handler om at gøre stillingen så attraktiv som muligt.*

1. ***Nyt fra FU****Elof bragte på banen, at Taarnborgfonden nedlægges i sommeren 2028, og at der desuden indenfor de kommende år kan ske ændringer i forhold til Religionspædagogisk Stiftssamling. Dette betyder, at RAMS skal være forberedt på, at der sandsynligvis skal findes nye kontorfaciliteter indenfor de næste 2-3 år. Elof vil gerne være behjælpelig i denne situation og samarbejde med os om at finde det rette sted. Det er vigtigt for RAMS, at der også er lagerplads i umiddelbar nærhed.   
   Der gøres opmærksom på, at den vedtagne prøveperiode for RAMS’ struktur er udløbet, og at vedtægterne vil blive tjekket igennem og evt. skal tilrettes.   
   Arbejdstidsregistrering: Medarbejderne sørger for at registrere deres arbejdstid.*
2. ***Nyt fra ”Hundehuset”***

*- ”Skal vi synge en salme?”  
En revideret udgave af materialet fra 2020 ”Engle & Dæmoner”. Skuespillet i domkirken omformes fra film til drama.*

*- Status for tilmeldinger/bestillinger  
Der er pt. nøjagtig det samme antal klasser tilmeldt som sidste år, men der er færre elever i alt. Dette vidner om faldende børnetal.  
- Projekter under udarbejdelse*

*Nyt salmesangsprojekt 2025 med arbejdstitlen ”Stjerner”  
Jødedomsprojekt til 8. årgang  
Islamprojekt til 8. årgang  
Ansgar projekt til 2026 for mellemtrinnet  
Salmesangsprojekt for de yngste i samarbejde med Region Syd  
  
I foråret tager RAMS til Ringkøbing Provsti og Ribe Domprovsti med Pinse-escaperoom. Skolerne får direkte besked om tilbuddet.*

1. ***Evaluering af distribueringen af ”Engle & Dæmoner” i foråret****Nogle RAMS-repræsentanter har været på rundtur i provstiet med materialerne, andre har distribueret via præstekonvent eller andre former for møder. Materialet er pakket til hvert sogn med ét eksemplar til menighedsrådet samt ét eksemplar til præsten. Med flere præster i nogle sogne, gav det udfordringer.*

*Det besluttes at uddele materialet på samme måde i 2025. Der tilføjes en ekstra stak løse materialer til hvert provsti.*

*Det er muligt at få kørsel betalt ved at sende opgørelse til Viggo Mogensen.*

1. ***”Skal vi synge en salme?” i 2026****- Hvis domkirken lukkes i sensommeren 2026, hvad gør vi så til november?  
   Det er vigtigt at holde gryden i kog – at aflyse salmesang er en dårlig idé, da det sandsynligvis vil være svært at få skolerne tilbage igen.  
   En mulighed kunne være at tage på turné med ”Salmesang light” til alle provstier, dvs. et arrangement med et minimum af kulisser, udstyr og skuespillere. Det vil kræve en del koordinering med de udvalgte kirker, organister og andet personale, men vil også være en god måde at komme ud i stiftet på.  
   Indtil videre forholder vi os afventende i forhold til, hvorvidt en renovering af domkirken bliver en realitet.   
   Der gøres opmærksom på, at filmen fra 2020 også kunne noget. Den har elever og lærere haft stor glæde af.*

*Ved genbrug af salmesangsprojekter skal vi være opmærksomme på samlæste klasser, dvs. vi bør tidligst genbruge hvert 5. år.*

1. ***Eventuelt***

*”EsbjergEvangeliet on tour” – tilbuddet om at få vægtæppet ud i kirkerne kører stadig. Tilbuddet sendes til de enkelte provstier efter tur.   
”Man kan da ikke gå på vandet!?” kirkebesøg hos Anne Mette Gundesen i Alslev Kirke var en succes og en god oplevelse, og der var stor begejstring fra læreren. Det krævede dog en del forberedelse af præsten, og der var enkelte uafklarede detaljer i præstevejledningen. Det er vigtig med forslag til både kortere og længere kirkebesøg, så præsten har mulighed for at vælge.*

*Der er forslag om at gøre mere reklame for, at der hører gratis klassesæt til nogle af vores materialer. Dette medtænkes i næste års katalog.*

1. ***Nye mødedatoer***

* *Bestyrelsesmøder i 2025: Torsdag d. 20. februar 2025 (OBS! Kannikegården, Torvet 15)  
   Torsdag d. 25. september 2025 (Landemodesalen)*

Referent: Vibeke Tietge

Venlig hilsen  
Lone Linde